કૉંગ્રેસ બહુમતી સમાજની સાથે રહેવાનો પ્રયાસ કરે છે. મંદિરે દર્શન કરવા માટે જઈએ તો તેને સોફટ હિન્દુત્વ તરફ કૉંગ્રેસ જાય છે તેવું કહેવામાં આવી રહ્યું છે. પણ મારી દૃષ્ટિએ આવું કંઇ જ નથી. અમે દરેક સમાજની સાથે રહેવા માગીએ છીએ. કોઈ તેને ‘ખામ’ થિયરી એવું કહે છે પણ આવી કોઈ થિયરી પણ નથી. ગુજરાતની જનતાની સાથે રહેવું અને તેની સમસ્યાઓનું સમાધાન થાય એ એક માત્ર અમારો એજન્ડા છે. રહી વાત આ ચૂંટણીની તો અમને ગુજરાતની જનતા પર પૂરો ભરોસો છે. કૉંગ્રેસનું કમિટમેન્ટ અને રાહુલ ગાંધીને ગુજરાતમાં જે જોરદાર આવકાર મળી રહ્યો છે લોકો ઉત્સાહથી રાહુલ ગાંધીની સભાઓમાં અને રોડ શોમાં જોડાઈ રહ્યા છે તે જ બતાવે છે કે કૉંગ્રેસ મજબૂત બની છે અને તેના આધારે જ અમે કહીએ છીએ કે કૉંગ્રેસને ૧ર૦ જેટલી બેઠકો મળશે અને ગાંધીનગરની ગાદી પર હવે ડિસેમ્બરમાં સત્તા પરિવર્તન નકકી છે.